Corydallus

Corydallus (Graece: Κορυδαλλός) est demos Graeciae, suburbium Athenarum, imprimis ob magnum carcerem notus.

 Geographia 
Corydallus in infimo monte Aegaleo (Graece: Αιγαλαίο) situs est. Ab media Athenarum urbe 11 km ad occidentem, a Piraeo in septentrionem et a strata autocinetica 8 (Αυτοκινητόδρομος 8), quae Athenas cum Patris coniungit, in meridiem versus spectat.

 Historia 
In Mythologia Graeca narratur Procrusten in radicibus Aegalei montis vixisse, ubi erat Corydallus antiquus.Michael Grant / John Hazel: Who's Who in Classical Mythology, Londini / Novi Eboraci 2004, p. 511..

In regione hodierni demi habitabat Theophilus Corydalleus (1563–1646) philosophus, qui scholam neo-aristotelicam condidit. Ch. Emile Ruelle: Notice Préliminaire. In: Aristote: Poétique et Rhétorique. Librairie Garnier Frères, Parisiis 1922 In eius honorem communi tum Pachy (Παχύ) dicto anno 1923 denuo nomen antiquum Corydallus datum est.

Multitudo profugorum Graecorum, qui post Bellum Graeco-Turcicum (1919-1922) se in Atticam infuderunt, nullo ordine et consilio in terra ad id temporis silva, pratis agrisque tecta sedes collocaverunt. Quamquam commune initio et usque ad medium saeculum vicesimum paene omnino infrastructura carebat, tamen celeriter crevit (2011:  63.445 incolae).

Tempore dictaturae militaris Graeciae (1967 - 1974) Corydalli novus carcer, Graeciae maximus, aedificatus est. Plurimi dictaturae adversarii, post dictaturam finitam autem etiam ipsi dictatores ibi inclusi sunt. 

 Notae 

 Nexus externi 

Categoria:Loci habitati Atticae
Categoria:Demi Graeciae